Анаплакы "Напитки Абхазии и Ко" иахьаҵанакуа аус руеит ацехқәа фба: ашампанҩы, ауараш, аӡыхаа, аминерал ӡқәа, аҩы рыҟаҵарҭақәа. Азауад адиректор аекономиказы ихаҭыԥуаҩ Владимир Пересниченко иажәақәа рыла раԥхьатәи аалыҵ ҭыҵит 2011 шықәса рзы. Анаплакы макьанагьы инагӡаны аус ауам. Уи зыхҟьо аҭиратә џьармыкьақәа разымхароуп. "Ҳара ҳзауад иалшоит аҽа убриаҟара аалыҵ аҭыжьра. Ҳара иҳалшоит шықәсык аҩныҵҟа х-миллионк рҟынӡа ԥаҭлыка ашампан ҩы ҭҳажьырц. Иахьазы иҭҳажьуа 30% рҟынӡоуп", — иҳәеит Пересниченко.
Анаплакы аалыҵ експорт ҳасабла ирышьҭуеит Урыстәыла, Латвиа, Донецк, Луганск. Владимир агәра игоит азауад иҵегьы аҿиара аиураны ишыҟоу. 2016 шықәса рзы Урыстәылатәи афедерациахь аҭирақәа рхышәа-ҵышәа наӡеит 600 000 ԥаҭлыка аҩи 200 000 ԥаҭлыка ачача "Ачареи" раҟара.
Аиҳарак ара иҭрыжьуа мерло, каберне-совиньон роуп. 2016 шықәса рзы шираз асорт аҭыжьра иалагеит. Уи аҭыԥантәи аҩы абзиабаҩцәа даара иргәаԥхоит.
Владимира Пересниченко иажәақәа рыла аелитатә ҩқәа рсериа ркьаҿуп 20 000 ԥаҭлыка рҟынӡа. Уажәы аресторанқәа рҟынтәи азаказқәа ҳзыҟарҵахьеит, иҳәоит иара. Аҩыҟаҵара атехнологиа рацәак иацәыхарам аристократцәа бзиа ирбо ашампан ҩы аҟаҵара атехнологиагьы. Амала ашампан ҩы – шампан ҩыҵәҟьаны иршьоит ажь Франциа, апровинциа